
Nr.9

10.1.p.
Par projekta “Ēkas “Zeiferti” energoefektivitātes paaugstināšana” iesniegumu

Tiek dots vārds: Andrim Bergam, Aleksandram Geržatovičam, Elīnai Grūbai
Lai paaugstinātu ēkas “Zeiferti” energoefektivitāti un uzlabotu tās siltumnoturību, samazinātu ēkas ikgadējo primārās enerģijas patēriņu un veicinātu efektīvāku energoresursu izmantošanu, Olaines novada pašvaldība gatavo projekta “Ēkas “Zeiferti” energoefektivitātes paaugstināšana” (turpmāk – Projekts) iesniegumu iesniegšanai Centrālajā finanšu un līgumu aģentūrā (turpmāk – CFLA) atklātas projektu iesniegumu atlases trešās kārtas ietvaros atbilstoši Ministru kabineta 2026. gada 26. maija noteikumiem Nr. 305 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi” (turpmāk – MK noteikumi).
Projekta iesnieguma iesniegšanas termiņš ir 2026.gada 15.oktobris. 
Projekts atbilst Olaines novada Attīstības programmas līdz 2028.gadam Rīcības plānā izvirzītās vidējā termiņa prioritātes VTP3 Ilgtspējīgs mājoklis, infrastruktūra un vide Rīcības virziena RV8 Vide un publiskā ārtelpa U23. Pilnveidot pašvaldības īpašumu pārvaldību un stāvokli R 8.23.1. Pašvaldībai piederošo ēku energoefektivitātes paaugstināšana un Investīciju plānā (unikālais numurs 8.23.1.1.) Ēkas “Zeiferti” energoefektivitātes paaugstināšana. 
Projekta ietvaros līdz 2029. gada 31. decembrim plānots pārbūvēt un paaugstināt ēkas “Zeiferti” energoefektivitāti, veicot jumta konstrukcijas pārbūvi, ēkas ārsienu, bēniņu grīdas, jumta un cokola siltināšanu, logu un ārdurvju nomaiņu, jaunas apkures sistēmas izbūvi un apgaismojuma nomaiņu pret LED gaismekļiem. Projekta īstenošanas rezultātā tiks uzlabots ēkas tehniskais stāvoklis un energoefektivitāte, samazināts enerģijas patēriņš un CO₂ emisijas, vienlaikus nodrošinot kvalitatīvu, ilgtspējīgu un efektīvu pašvaldības īpašuma izmantošanu un uzlabojot pašvaldības ēku infrastruktūras pārvaldības kvalitāti.
Projekta indikatīvās izmaksas ir līdz EUR 1 878 850,00 (viens miljons astoņi simti septiņdesmit astoņi tūkstoši astoņi simti piecdesmit euro, 00 centi), tajā skaitā būvniecības, energosertifikāta izstrādes, projektēšanas, autoruzraudzības un būvuzraudzības izmaksas. No tām attiecināmās izmaksas ir līdz EUR 1 518 850,00 (viens miljons pieci simti astoņpadsmit tūkstoši astoņi simti piecdesmit euro, 00 centi), no kurām ERAF finansējums ir                              EUR 1 291 022,50 (viens miljons divi simti deviņdesmit viens tūkstotis divdesmit divi euro, 50 centi) un pašvaldības finansējums – EUR 227 827,50 (divi simti divdesmit septiņi tūkstoši astoņi simti divdesmit septiņi euro, 50 centi). Izmaksas ārpus projekta EUR 360 000,00 (trīs simti sešdesmit tūkstoši euro, 00 centi) tiks segtas no Olaines novada pašvaldības budžeta.

Projekta apstiprināšanas gadījumā pašvaldības līdzfinansējums tiks nodrošināts, ņemot aizņēmumu Valsts kasē. Gadījumā, ja Valsts kases aizdevums netiks piešķirts Projektā paredzētajā apjomā finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem. 

Ņemot vērā iepriekš minēto, Finanšu komitejas 2026.gada 23.septembra sēdes protokolu Nr.9 un, pamatojoties uz Pašvaldību likuma 4.panta pirmās daļas 2. un 22.punktu un 10.panta pirmās daļas 21.punktu, likuma “Par budžetu un finanšu vadību” 45.panta otro daļu, Ministru kabineta 2026.gada 26.maija noteikumiem Nr.305 “Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi”, atklāti balsojot ar 13 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, M.Vanags, pret nav, atturas nav, dome nolemj:
1. Atbalstīt projekta “Ēkas “Zeiferti” energoefektivitātes paaugstināšana” pieteikuma iesniegšanu Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas ietvaros.

2. Noteikt projekta indikatīvās izmaksas līdz EUR 1 878 850,00 (viens miljons astoņi simti septiņdesmit astoņi tūkstoši astoņi simti piecdesmit euro, 00 centi), no kurām:

2.1. attiecināmās izmaksas ir līdz EUR 1 518 850,00 (viens miljons pieci simti astoņpadsmit tūkstoši astoņi simti piecdesmit euro, 00 centi), no tām: 

2.1.1.  ERAF finansējums ir EUR 1 291 022,50 (viens miljons divi simti deviņdesmit viens tūkstotis divdesmit divi euro, 50 centi);

2.1.2.  pašvaldības finansējums EUR 227 827,50 (divi simti divdesmit septiņi tūkstoši astoņi simti divdesmit septiņi euro, 50 centi). 

2.2. Izmaksas ārpus projekta EUR 360 000,00 (trīs simti sešdesmit tūkstoši euro, 00 centi).

3. Projekta apstiprināšanas gadījumā Finanšu un grāmatvedības nodaļai:

3.1. Ņemt aizņēmumu Valsts kasē ar izņemšanu vidējā termiņā projekta attiecināmo izmaksu segšanai: 

3.1.1. pašvaldības līdzfinansējumu EUR 227 827,50 (divi simti divdesmit septiņi tūkstoši astoņi simti divdesmit septiņi euro, 50 centi) apmērā; 

3.1.2.  priekšfinansējumu 10% ampērā no Eiropas Reģionālās attīstības fonda finansējuma jeb EUR 129 102,25 (viens simts divdesmit deviņi tūkstoši viens simts divi euro, 25 centi) apmērā, kas tiks atgūts pēc projekta noslēguma maksājuma apstiprināšanas.

4. Olaines novada pašvaldības 2028. un 2029.gada budžetā paredzēt līdzekļus                         EUR 360 000,00 (trīs simti sešdesmit euro, 00 centi) apmērā projekta ārpus izmaksu segšanai atbilstoši naudas plūsmas grafikam.

5. Attīstības nodaļai nodrošināt projekta administratīvo vadību, kā arī projektā sasniegto rezultātu ilglaicīgu uzturēšanu, kas nav īsāka par projekta uzraudzības periodu.

6. Kontroli par lēmuma izpildi uzdot pašvaldības izpilddirektoram.

Sēdes vadītājs








A.Bergs

